— Напрыклад, удзельнікі і госці фестывалю ў гэтыя дні павучацца ў мясцовых майстроў вырабляць з цэльнага кавалка дрэва чоўны і лодкі, плесці з лазы лапці і кашы, з саломы — капелюшы і сувеніры, — паведаміў пра асаблівасці мерапрыемства Сцяпан Бамбіза. — Кожны раён адлюструе на сваім падворку ўклад жыцця вёскі, прадэманструе, як разбіраюць кабанчыка, пачастуе блінамі са свежанінкай. Мужчыны пакажуць свае сілы ў рыбнай лоўлі і прадэманструюць майстэрства касцоў, а таксама прыгатуюць смачную юшку.